Document ID: 32014R1169

KOMMISSIONENS GENNEMFØRELSESFORORDNING (EU) Nr. 1169/2014
af 31. oktober 2014
om ændring af gennemførelsesforordning (EU) nr. 416/2014 om åbning og forvaltning af toldkontingenter for import af visse kornarter med oprindelse i Ukraine
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og c), og
ud fra følgende betragtninger:
(1)
Ved Europa-Parlamentets og Rådets forordning (EU) nr. 374/2014 (2) fastsættes præferenceordninger for told ved import af visse varer med oprindelse i Ukraine. I henhold til artikel 3 i nævnte forordning kan de landbrugsprodukter, der er opført i bilag III til nævnte forordning, importeres i Unionen inden for rammerne af de toldkontingenter, der angives i nævnte bilag.
(2)
Ved Kommissionens gennemførelsesforordning (EU) nr. 416/2014 (3) åbnes og forvaltes et EU-toldkontingent for import af visse kornarter med oprindelse i Ukraine indtil den 31. oktober 2014.
(3)
Forordning (EU) nr. 374/2014 er blevet ændret ved Europa-Parlamentets og Rådets forordning (EU) nr. 1150/2014 (4). Ændringen omfatter primært en forlængelse af anvendelsen af forordning (EU) nr. 374/2014 indtil den 31. december 2015 og en fastsættelse af kontingentmængden for 2015.
(4)
Gennemførelsesforordning (EU) nr. 416/2014 bør derfor ændres i overensstemmelse hermed.
(5)
Foranstaltningerne i nærværende forordning er i overensstemmelse med udtalelse fra Komitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Ændring af gennemførelsesforordning (EU) nr. 416/2014
I gennemførelsesforordning (EU) nr. 416/2014 foretages følgende ændringer:
1)
I artikel 1, stk. 1, ændres datoen »31. oktober 2014« til »31. december 2015«.
2)
Artikel 2, stk. 1, andet afsnit, affattes således:
»Ansøgninger om importlicens indgives til medlemsstaternes myndigheder hver uge senest fredag kl. 13.00, Bruxelles-tid. De kan ikke indgives:
a)
for 2014 efter fredag den 12. december 2014, kl. 13.00, Bruxelles-tid
b)
for 2015 efter fredag den 11. december 2015, kl. 13.00, Bruxelles-tid.«
3)
Artikel 3 affattes således:
»Artikel 3
Importlicensers gyldighed
Importlicensen er gyldig fra den dag, hvor den faktisk udstedes, jf. artikel 22, stk. 2, i forordning (EF) nr. 376/2008, indtil udgangen af den anden måned efter udstedelsesdatoen. Importlicenserne udløber under alle omstændigheder senest den 31. december 2014 for 2014 og den 31. december 2015 for 2015.«
4)
Bilaget erstattes af teksten i bilaget til nærværende forordning.
Artikel 2
Ikrafttræden og anvendelse
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 2. november 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. oktober 2014.

Labels: 3
17
18